Oznámenie k zápisu žiakov do 1. ročníka ZŠ

Vážení rodičia!

1.

Oznamujeme Vám, že dňa 30.03.2023 bola uzatvorená dohoda o spoločnom školskom obvode s mestom Dunajská Streda. V zmysle tejto dohody na zabezpečenie plnenia povinnej školskej dochádzky žiakov základnej školy s vyučovacím jazykom slovenským s  ročníkmi 1 - 9 s trvalým pobytom v obci Horná Potôň, obec sa môže prihlásiť k obvodu Základnej školy, Smetanov háj 286/9 v Dunajskej Strede.

2.

Na základe vyjadrenia Regionálneho školského úradu v Trnave a riaditeľky ZŠ s vyučovacím jazykom slovenským, Slnečná 2, Šamorín, sa deti z obce Horná Potôň môžu prihlásiť a budú prijaté do ZŠ, Slnečná 2, Šamorín.

3.

Riaditeľstvo ZŠ vo Štvrtku na Ostrove s ročníkmi 1-4 s vyučovacím jazykom slovenským pozýva budúcich prváčikov a ich rodičov na deň otvorených dverí dňa 13.04.2023 od 9,00 do12,00hod.

Prílohy č. 1,2,3.

Oznamujeme Vám, že sa pracuje na ďalšom možnom riešení ohľadom vytvorenia jednej triedy s vyučovacím jazykom slovenským, o ktorom budete informovaní.

V Hornej Potôni, 31.03.2023 Bc. Tivadar Sidó

starosta obce